Den Vest-Sjællandske Avis, 1823-05-17
Nyeste Post-Efterretninger. Saavel i Paris som i Amsterdam ere de Spanske Statspapirer stegne betydeligt i Værdie; dette synes at vise, at man begynder at komme til den Troe, at den nærværende Tingenes Orden i Spanien ikke kommer til at gaae aldeles under og at enten den Franske Armee vil forefinde uovervindelige Hindringer ved at udføre sit Forehavende; eller at Misforstaaelsen vil blive pludselig bielagt imellem begge Stater ved nye Underhandlinger og ved Engelsk Mægling. At den Engelske Regiering, som synes at have sine Blikke henvendte paa høiere og vigtigere Gienstænde, giør sig al muelig Umage for at faae denne Krig saasnart som mueligt bragt til Ende viser sig tydeligt. Det synes at være temmeligt sikkert, at der finde hemmelige Underhandlinger Sted, imellem den Spanske og den Franske Regiering; thi det hedder udtrykkeligt i de nyeste Efterretninger, fra Paris: at man taler om Underhandlinger, som vil, føre til en ærefuld Fred for begge Nationer; og det Rygte er almindeligt, at et Fransk Ultimatum er afsendt til Sevilla, som dog ikke skal have tilveiebragt nogen Forandring i den Spanske Regierings Beslutning; thi den skal have forlangt det som en Hovedbetingelse, førend den vil indlade sig paa videre Underhandlinger, at den Franske Armee skal rømme det Spanske Distrikt, imedens den Franske Regiering forlanger, at den skal blive staaende, der hvor den nu staaer, imedens der underhandles. Den 25de April, passerede fleere Stafetter igiennem Bayonne, ligesom en Spansk Coureer, som kom fra Sevilla og fortsatte sin Vei mod Norden. Saare mærkeligt er det, at den halvofficielle Journal des Debats begynder at tale i en Tone, som det vilde forberede det Franske Folk paa Fredens Nærmelse; thi den siger, at Englands og Frankeriges Beskuelser af de Spanske Anliggender ere ikke saa forskiellige, at de ikke kunne udjevnes; den eneste Vanskelighed synes at være, at man ikke veed til hvilken Meening det vil blive mueligt at forene Majoriteten af den Spanske Nation; men saasnart der i Spanien bliver oprettet et Centrum for Foreningen nemlig i Madrid, saa er det sandsynligt at Krigen vil ved et Arangement blive hurtigere bragt til Ende end man troer; Jmidlertid synes ogsaa England at have erholdet den Forsikkring, at ogsaa de nordiske Magter ville iagttage en streng Neutralitet. Disse Udeladelser have i Paris tilveiebragt den almindelige Troe, at den Franske Regiering giør sig Umage for at bringe Freden tilveie, som ogsaa giver sig tilkiende af Ultrabladenes Forbittrelse, hvoriblandt Bladet Qvotidienne siger: Bør man vel give Slip paa Fordelene af en Krig, som er begyndt i Menneskehedens Sag uden at ville indhøste de velgiørende Frugter af en ædelmodig Politik, hvortil have vel da saamange Udrustninger nyttet, naar man vilde lade sig nøie med at opfordre den for nogle uvisse og forbigaaende Modissicationer i den Spanske Revolution. – De samme Rygter om Fredsunderhandlinger have været almindelig udbredte i London, og have ogsaa der bragt Statspapirerne til at stige. Jmidlertid have disse Rygter igien tabt sig noget og man begynder at troe, at de Franske ville først søge at besætte Madrid inden de paa nye ville tilbyde den Spanske Regiering Fred. Formodentlig fordi denne ikke vil indlade sig i Underhandlinger saalænge den Franske Armee endnu staaer i Spanien. dette er i det mindste Bladet Courerens Meening, som nu paa eengang har forladt sine Grundsætninger og har erklæret sig for den Spanske Sag, og tillige yttret den Formodning, som ogsaa begynder at blive herskende i London, at Forholdene imellem det Engelske og Franske Cabinet ere meget delikate, og at Krigen imellem begge Magter hvert Øieblik kan udbryde. Dette Blad er forresten af den Meening, at om ogsaa de Franske kommer til Madrid, saa vil dog den Spanske Regiering slet ikke give efter og at Krigen da vil først ret begynde. Den beretter tilsidst, at Hertugen af Angouleme har forefundet nogle uventede Vanskeligheder paa sin Marsch, og at han skal have paa en meget eftertrykkelig Maade forlangt en Forstærkning af 30,000 Mand friske Tropper, som nu ogsaa ere paa Marschen til Spanien fra Rigets nordlige Provindser. J England kan man vide noget omstændeligt om alt dette, da Hr. Hamilton er nyelig ankommen fra Spanien til London med Depescher af megen Vigtighed. – At den Spanske Regiering ikke har isinde at give efter, synes deraf at give sig tydeligt tilkiende, som et almindeligt Rygte fortæller, at den Kgl. Familie har begivet sig til Cadix, som der foregives fordi der har hersket Misforstaaelse imellem Borger militsen og de regulaire Tropper. General Rirgoer den 8de ankommen til Cadix og er bleven der modtaget med en stor Jubel. – Man skriver fra Madrid under 24de April: at den nye Spanske JuntasProclamation har der opvakt en stor Misfornøielse, da der er deri erklæret, at alle politiske og administrative Forholdsregler, som ere indførte siden den 9de Marts 1820, skulle tilintetgjøres. Stemning en i Madrid er derfore bleven overmaade forbittret. Jngen Person af Anseelse vil forblive i Staden naar de Franske rykke derind, og man seer ikke et Huus, som jo er forladt af sine Jndvaanere. Alle Medlemmer af de offentlige Authoriteter og af Statsraadet reise med det første bort fra Madrid, som vil udgjøre et Legeme og en Siæl, naar de Franske rykke derind. Dette synes at bekræfte Bladet Courerens Formodning, at Krigen vil først ret begynde i Spanien, naar de Franske komme til Madrid. Beredelserne dertil synes at blive giorte; General Abisbal har udstædet en Proklamation, hvori han erklærer alle dem for Fædrenelandets Forrædere, som holde med de Franske eller som blot forblive i de Stæder, som blive besatte af dem; Han bereder sig til at forlade Madrid med alle sine Tropper og samler og organiserer sin Armee, som med de fra Burgos retirerede Tropper udgiør 12 – 15000 Mand, og hvoraf den første Division commanderes af General Zayas og den anden af General O'DaliHan har betalet, at alle Vaabendygtige skulde støde til hans Armee, hvor han saa opholder sig med den.